Mait Klaassen

Mait Klaassen (sündinud 23. jaanuaril 1955 Tartus) on eesti veterinaariateadlane, haridustegelane ja poliitik. Klaassen on mitmekordne Eesti Maaülikooli rektor. Esimest korda oli ta rektori ametikohal aastatel 1993–1997, teist korda valiti ta rektoriks 2008. aastal. Rektorina töötas ta 2022. aastani, seejärel asus Riigikokku. Klaasen sündis 23. jaanuaril 1955 loomaarstide perre. 1973. aastal lõpetas ta Tartu 5. Keskkooli keemia eriklassi ja kõrghariduse sai 1978. aastal, kui lõpetas ta Eesti Põllumajanduse Akadeemia veterinaariateaduskonna. 1989–1990 oli ta teadur Helsingi veterinaariaülikoolis. 1990. aastal sai Klaassenist Eesti Põllumajandusülikooli veterinaaria õppetooli juhataja, 1991–1993 oli ta EPA veterinaariateaduskonna sisehaiguste kateedri juhataja ja professor ning 1993–1997 sama ülikooli rektor. Mait Klaassen oli 1997–1999 Mart Siimanni valitsuse haridusminister. 1998. aastast kuulus ta Eesti Koonderakonda, pärast selle lagunemist astus 2000. aastal Reformierakonda, mille liige oli kuni 2008. aastani. 2017. aastal taasliitus Klaassen Reformierakonnaga. Aastatel 1999–2000 töötas Klaassen Võrumaa Kutsehariduskeskuse direktorina ning 2000–2004 Võru maavanemana. 2004. aastal asus ta asendusliikmena X Riigikogu koosseisu. Ka XI Riigikogus jätkas ta aastal 2007 asendusliikmena. 19. oktoobril 2007 valiti Mait Klaassen teises valimisvoorus uuesti Eesti Maaülikooli rektoriks. Tema ametiaeg sellel töökohal algas 1. jaanuaril 2008. Samuti valiti ta ametisse tagasi 28. septembril 2012, kui Klaassen oli EMÜ rektori kohale ainus kandidaat; valimiskogu 260 liikmest hääletas 181 ning rektori tagasivalimist toetas 156. Uus ametiaeg algas 1. jaanuaril 2013 ja kestis viis aastat. 2017. aasta sügisel valiti ta neljandat korda rektoriks. 2023. aasta valimistel korjas Klaassen 968 häält, kuid ei osutunud parlamenti valituks. Siiski sai pärast valitsuse moodustamise ta Kaja Kallase asendusliikmena Riigikokku, kus tegutseb keskkonnakomisjoni liikmena. Ta kuulub Tartu Rotary klubisse. On vanatehnikaklubi Levatek ja Vänt ning vanasõidukite Unic liige. 2006 Valgetähe IV klassi teenetemärk Soome Vabariigi Lõvi ordeni komandörijärk Eesti teaduse biograafiline leksikon. 2. köide: Kj–M. Tallinn: Eesti Entsüklopeediakirjastus, 2005, lk. 12 "EESTI MAAÜLIKOOLI AJALUGU". Eesti Maaülikool. Vaadatud 19.06.2023. "Valitsuse liikmed andsid riigikogus ametivande". Õhtuleht. 17.04.2023. Ludvig, Liina (28.12.2022). "Mis edasi? Viimaseid päevi rektor Mait Klaassen võtaks riigikokku saades kaasa käitumisõpiku". Tartu Postimees. Breidaks, Arved (06.03.2010). "Edu valem Võrumaale: öelge inimestele „tere ", ka võõrastele". Võrumaa Teataja. Lk 5. "Mait Klaassen kandideerib Reformierakonna nimekirjas riigikokku". ERR. 04.10.2022. "Eesti Maaülikooli rektoriks valiti taas Mait Klaassen". Eesti Maaülikooli ajaleht. 25.10.2022. Lk 1. "Maaülikooli rektoriks valiti Mait Klaassen". Eesti Loodus. 11.11.2017. Lk 77. "Riigikogus on võimas Kagu-Eesti esindus". Võrumaa Teataja. 11.04.2023. "Selgusid ministrite asendusliikmed riigikogus". ERR. 10.04.2023. Määrits, Mati (19.04.2023). "Igor Taro asus juhtima põhiseaduskomisjoni". Postimees. "Mait Klaassen". Riigikogu. Vaadatud 19.06.2023. Mait Klaassen saates "Kukul külas", 13. jaanuar 2008, 1. osa, 2. osa Reformierakonna Võru linnapeakandidaat on Mait Klaassen. Lõunaeestlane.ee 4. mai 2017